**Csongrád Város Polgármesterétől M**

Száma: Fjl/359-2/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. április 28-i ülésére**

Tárgy: A Green-on Central Europe Kft. kérelme Csongrádon napelem parkok létesítésére alkalmas területek tekintetében

Tisztelt Képviselő testület!

A Green-on Central Europe Kft. (székhelye: 1062 Budapest, Andrássy út 87-89.) megújuló energiával működő erőművek fejlesztésével, finanszírozásával és üzemeltetésével foglalkozik. A cég világszerte nap-, szél- és biogáz erőművek fejlesztésében működik közre, a magyar piacon 2020. óta van jelen.

A cég önkormányzatunkhoz benyújtott kérelmében kezdeményezte ingatlan területek használatba vételét napelemparkok létesítése céljára. A Kft-t ingatlanvásárlás és hosszútávú bérlet is érdekelné, amennyiben lehetséges a területen a napelempark fejlesztés megvalósítása.

A közelmúltban képviselőik bejárást tartottak a város erre a célra alkalmasnak talált részein, és kérelmükben ingatlanokra lebontva megjelölték azt a három nagyobb területrészt, amelyek erre a célra számukra megfelelnének (előterjesztés melléklete).

A kérelem szerinti csongrádi rekultivált hulladék lerakók esetében nem lehetséges a napelempark műszaki létesítése, figyelemmel a környezetvédelmi hatóság előírásaira. A csongrádi 4616/1 hrsz-ú ingatlan és annak szomszédos, önkormányzati tulajdonú területei bérlet útján hasznosítottak, nem javasolom ezen státusz megváltoztatását.

A szerződéses jogviszony létrejöttének feltétele, hogy előzetesen tisztázódjon, hogy a létesíteni kívánt naperőmű az érintett területen kapacitás lekötést tud-e szerezni.

Javasolom, hogy tegye lehetővé az önkormányzat az előzetes véleménykérést a naperőmű kapacitás megvalósítása tekintetében a Zöldfa utcai ingatlanok esetében, továbbá indítványozom az előterjesztés mellékletét képező kérelem szerint a Csongrád, Zöldfa utca, Körtöltés utca környéki, önkormányzati tulajdonú ingatlanok elidegenítésre történő kijelölését napelemparki beruházás megvalósítása céljára.

Kérem az előterjesztés megtárgyalását, és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Képviselő testülete megtárgyalta „A Green-on Central Europe Kft. kérelme Csongrádon napelem parkok létesítésére alkalmas területek tekintetében” tárgyú előterjesztést, és az alábbi határozatot hozza:

1. A képviselő testület elidegenítésre jelöli ki a Green-on Central Europe Kft. kérelmében megjelölt, Zöldfa utca és Körtöltés utca környéki, önkormányzati tulajdonú ingatlanokat napelempark építési beruházás céljára. Felhatalmazza a polgármestert az ingatlan értékesítés nyílt pályázatának kiírására.

2

1. A képviselő testület hozzájárul ahhoz, hogy a Green-on Central Europe Kft. a hálózatra való csatlakoztatás lehetőségét tisztázza az MVM Zrt-nél.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. Green-on Central Europe Kft.

Csongrád, 2022. április 20.

Bedő Tamás

polgármester